Rolleutvikling

Veiledning for rolleutviklingsprosessen frem mot laiven.

Generelt

 * Laivlengde er et verktøy, og vil har valgt at dette skal være en kort laiv.
 * Det innebærer at mer av arbeidet må gjøres på forhånd.
 * Vi anbefaler alle å ha vært i rolle (helt eller delvis) minst én gang før laiven starter.
 * Dette kan f.eks gjøres på workshops, som bordrollespill eller digitalt.
 * Vi åpner for å planlegge scener på forhånd, for å skape mer intenst spill.

Rolleutviklingsprosessen

 * Alle skriver sin egen rolle. Det er viktig at du føler eierskap til rollen din.
 * Alle får tildelt en arrangør som støtter i rolleutviklingsprosessen.
 * All informasjon -og- relasjoner i rollen skal godkjennes av arrangør før laiven. Dette fordi de påvirker settingen og andre spillere.
 * Arrangørene legger ut rollekonsepter og viktig info i en oversikt tilgjengelig for alle spillere.
 * Den ferdige rollen skal sendes til din arrangør i god tid før laiven. Siste frist er 1.mai.

Minimumskrav til rollen

 * Minst 3 relasjoner.
 * Kort om bakgrunn og status i familien.
 * Kort om personlighet.
 * Kort om ønsker og mål.
 * Hva rollen er kjent for; sterke og svake sider.
 * Hva du som spiller har lyst til å oppleve og spille på under laiven.

Relasjoner

 * Relasjoner er, sammen med kontekst/bakgrunn, den viktigste drivende faktoren i denne laiven. Relasjoner kan være sterke og svake, enkle eller komplekse.
 * Spillerne står fritt til å snakke sammen. Når dere har kommet frem til et forslag til relasjon: Presenter ideen for deres arrangører, så den kan vurderes og godkjennes.
 * Under følger noen eksempler på aktuelle relasjoner:
 * 1) Mafiafamilierelasjoner: Personer rollen kjenner i mafiafamilien.
 * 2) Blodsfamilierelasjoner: Personer rollen er i slekt med (på tvers av familier).
 * 3) Profesjonelle relasjoner: Personer rollen har jobbet sammen med/mot (på tvers av familier).
 * 4) Private relasjoner: Personer rollen kjenner privat: Venner, fiender, kjærester etc (på tvers av familier).

Tips til rolle -og relasjonsutvikling

 * Tidslinjer: Lag tidslinjer for rollen eller felles med andre roller. Hva har vært viktige hendelser i rollenes liv, og hvordan har de påvirket dem? Hva hendte i fjor, i forrige uke? Hva snakket dere om i går? Tidslinjer kan bidra til opplevelse av delte erfaringer for rollene, følelsen av å kjenne hverandre, og gjøre overgangen inn i spill lettere.
 * Triggere og visualisering: Etter hvert som du har dannet deg et inntrykk av hvem rollen din er, kan du lage triggere for rollen. Dette kan gjøres alene eller sammen med andre. Se for deg (dere) ulike scenarier, og hvordan rollen ville reagert. Alle har sterke og svake sider. F.eks: Hun får gjennomslag for sin mening - hvordan reagerer Rossellita? Han oppdager at hustruen har hatt en elskerinne - hvordan reagerer Antonio? Når du har gått igjennom noen slike scenarier, kan du oppsummere dem (hvis...så). F.eks: Hvis hun møter sterk motstand, har Natalia en tendens til å stenge sinnet inne og ta det ut på noen andre. Hvis noen nevner faren hennes, blir Eva rasende. Hvis Rico får skryt, blir han svært selvsikker og sier ja til nesten alt. Del disse triggerne med andre spillere. Dette kan bidra til at andre lettere kan skape spill sammen med deg, økt følelse av at rollene kjenner hverandre, og gjøre det lettere (og raskere) for deg å reagere ut fra rollen.
 * Stemningstekst: Skriv historier fra rollens liv. Dette kan involvere én eller flere roller, og omhandle positive, negative eller mer nøytrale erfaringer. Relater gjerne til episoder i bakgrunnstekst, eller skriv om noe annet. Snakk sammen! Stemningstekst kan gi en mer kompleks forståelse av rollens tanke -og følelsesliv ("hvem rollen er"), følelse av delte erfaringer, og kortere reaksjonstid.
 * Funksjon: Selv om det er flott med detaljerte historier om hva rollen gjør til daglig, er det enda bedre å tenke igjennom hva du har lyst til å spille på under laiven. Hvorfor har akkurat din rolle blitt invitert på Cosa Nostra? Vil du være den som blir spurt om råd? Vil du være den som sitter med en kompetanse ikke alle andre har? Har du lyst til å være en stemningsskaper, eller en som samler familien? Har rollen en sak hun brenner for? Skriv gjerne en liste over mulige ting å spille på! Her er det bare kreativiteten som setter grenser.
 * Språk, kroppsspråk og rekvisitter: Selv om laiven spilles på norsk uten påtatt aksent, kan det som en del av karakterutviklingen være en idé å tenke igjennom hvordan rollen snakker og beveger seg, samt hvilke gjenstander han/hun bruker i det daglige. Har rollen språklige særtrekk? (Enkelt, akademisk? Favorittord?) Beveger hun seg på en spesiell måte? (En spesiell måte å drikke på? Fikler når hun er nervøs? Går hun elegant, halter etc?) Har han en gjenstand som er spesiell for ham? (En stokk, et lommeur?) Å ha tenkt igjennom dette kan gjøre det lettere for deg å skille på når du er i rolle og ikke, korte ned tid inn i rolle, og gjøre det lettere for andre spillere å danne seg et inntrykk av rollen din.
 * Status og ambisjoner: Hvilken status rollen har i familien er av stor betydning. De aller fleste ønsker derfor å øke/beholde sin status. Selv om noe er likt, er det litt forskjellig fra familie til familie hva som gir ære. Hvilken status et medlem av familiene har har blant annet mye å si for hvilken tilgang personen har til de ressursene familien (og andre familier) sitter på, hvor villig andre er til å gjøre tjenester for ham/henne, og hvor mye en tjeneste fra ham/henne er verdt. Hvor plasserer rollen seg med tanke på status, og hva er ambisjonsnivået hennes? Hva har du som spiller lyst til å spille på?



Kostymer

 * Vi ønsker at kostymekravene skal være overkommelige. Inlaiv er Cosa Nostra et fristed for rollene, der de kan være mer avslappet i oppførsel og antrekk enn de kanskje er i det daglige.
 * Kostymet skal først og fremst underbygge rollen din.
 * I en fantasysetting som denne kan en del elementer som ikke er kjønnsstereotypiske eller historisk korrekte passe inn. Spør gjerne en arrangør eller andre spillere om råd!
 * For inspirasjon se denneeller dennesiden.
 * Følgende er minimumskrav til kostymet:
 * 1) Inspirert av 1700-tallet.
 * 2) Skal vise tydelig hvem rollen er og hvilken familie den tilhører.